BWG บวกกว่า 4% โบรกฯ ประสานเสียงเชียร์ซื้อ เป้าสูงสุด 2.80 บ.
BWG บวกกว่า 4% โบรกฯ ประสานเสียงเชียร์ซื้อ เป้าสูงสุด 2.80 บ. โดยราคาหุ้น BWG ปิดตลาดภาคเช้าอยู่ที่ 1.61 บาท บวก 0.07 บาท หรือ 4.55% สูงสุดที่ 1.62 บาท ต่ำสุดที่ 1.54 บาท มูลค่าซื้อขายที่ 163.75 ล้านบาท ด้าน บล.โนมูระ พัฒนสิน ระบุในบทวิเคราะห์ แนะ “ซื้อ” เป้าหมาย 2.50 บาท บล.อาร์เอชบี ระบุในบทวิเคราะห์แนะนำ “ซื้อ” เป้า 2.80 บาท
8 ก.พ. 2559

ผู้สื่อข่าวรายงานว่า ราคาหุ้นบริษัท เบตเตอร์ เวิลด์ กรีน จำกัด (มหาชน) หรือ BWG ปิดตลาดภาคเช้าอยู่ที่ 1.61 บาท บวก 0.07 บาท หรือ 4.55% สูงสุดที่ 1.62 บาท ต่ำสุดที่ 1.54 บาท มูลค่าซื้อขายที่ 163.75 ล้านบาท ขณะที่ดัชนีตลาดหุ้นไทยโดยรวมบวก 0.30%

ด้าน บล.โนมูระ พัฒนสิน ระบุในบทวิเคราะห์ แนะนำ “ซื้อ” BWG ที่ราคาเป้าหมาย 2.50 บาท (Upside 62.3%) โดยประเมินมูลค่าพื้นฐานปี 59 ด้วยวิธี DCF โดยแบ่งออกเป็นสองส่วนดังนี้
1.ธุรกิจกำจัดขยะอุตสาหกรรมครบวงจร WACC 11.39% มูลค่าต่อหุ้น 2.10 บาท
2.โรงไฟฟ้าพลังงานขยะ 2 โครงการกำลังผลิตรวม 16MW (โรงละ 8 MW) มูลค่าต่อหุ้น 0.40 บาท ซึ่งโรงไฟฟ้าที่ 1 COD ในช่วงไตรมาส 4/59 และโรงไฟฟ้าที่ 2 COD ในช่วงไตรมาส 3/60 สะท้อนกำไรสุทธิจะเติบโตเฉลี่ยในช่วง 2 ปีข้างหน้าที่ระดับ 22.4% (59-60) จากการบันทึกกำไรจากโรงไฟฟ้าขยะ ผสานกับการเติบโตบนธุรกิจหลักจากมาตรการที่เข้มงวดขึ้นของภาครัฐ และคาดจะมีการเปิดประมูลขยะอุตสาหกรรม 50MW ในช่วงต้นปี 60
ขณะเดียวกัน บล.อาร์เอชบี ระบุในบทวิเคราะห์แนะนำ “ซื้อ” BWG ชื่นชอบ BWG ในแง่ของแนวโน้มการเติบโตของกำไร (CAGR) ที่ 38% ในรอบ 2 ปีข้างหน้า (จากส่วนแบ่งรายได้ของโครงการโรงไฟฟ้า 2 แห่ง) และความเป็นไปได้สำหรับโครงการใหม่ในอนาคต ราคาเป้าหมายคำนวณจากวิธี SOP เท่ากับ 2.80 บาท
ทั้งนี้ประเมินธุรกิจกำจัดสิ่งปฏิกูลที่ราคา 2.42 บาทคำนวณจากวิธี DCF (WACC 9.8%, Terminal Growth 3%) และธุรกิจโรงไฟฟ้าทั้ง 2 แห่งที่ราคา 0.38 บาท (WACC 8.2%) จากสมมุติฐาน 1) อายุโรงไฟฟ้า 20 ปี 2) Base Tariff 6.08 บาท/หน่วย และ Feed in Tariff 0.7 บาท/หน่วยสำหรับ 8 ปีแรกของการดำเนินงาน 3) อัตราภาษี 0% ในรอบ 8 ปี และ  20% หลังจากนั้นเป็นต้นไป 4) ค่า EBITDA margin เฉลี่ยที่ 75%